- Hindi News
- National
- साहब! बीच खेत से पानी देने की शर्त पर नहर निकाली थी, फसल लगाई, नहीं दिया पानी
साहब! बीच खेत से पानी देने की शर्त पर नहर निकाली थी, फसल लगाई, नहीं दिया पानी
जनसुनवाई में करैया सुरखी निवासी उमेश कुमार राजौरिया अपनी शिकायत दर्ज कराने के लिए पहुंचा। उमेश ने अफसरों को बताया कि क्षेत्रीय डेम से हमारे बीच खेत से एक नहर निकाली गई थी। जिसमें से 3 बार किसानों को पानी छोड़ा गया। जब नहर बन रही थी उस दौरान सिंचाई विभाग के अफसरों ने कहा था कि उसे भी पानी मिलेगा, तुम भी फसल लगा लो। लेकिन उसे पानी नहीं दिया गया। अब उनकी फसलें सूखने लगी हैं। उसने पानी की मांग की है। मंगलवार को जिला पंचायत सीईओ राजीव रंजन मीणा ने 203 आवेदकों की समस्याएं सुनी। कई समस्याओं का मौके पर ही निराकरण किया गया। इसी प्रकार खुरई के पिहर टोला के ग्रामीणों ने परकुल परियोजना की नहर से गांव को भी पानी देने की मांग की है।
कार्ड है, लेकिन तीन साल से नहीं मिला राशन : मालथौन समसपुर निवासी मुन्ना साहू ने शिकायत दर्ज कराई है कि उसका पीला राशनकार्ड होने के बाद भी उसे 2014 से राशन नहीं दिया जा रहा है। राशन दुकानदार पप्पू लोधी से कई बार इसकी शिकायत की। लेकिन वह अभद्र व्यवहार करते हुए वहां से भगा देता है। इस बार राशन दुकान पर राशन लेने गया था। लेकिन उसने मारपीट की है। इस मामले में अधिकारियों ने जांच कराने का आश्वासन दिया है। इसी प्रकार पड़रिया निवासी मुन्नालाल श्रीवास्तव विकलांग है। वे अपने ऋण प्रकरण के हल नहीं होने को लेकर शिकायत करने पहुंचे थे।
बेटे को कुचलने वाले अपराधी को पुलिस को सौंपा लेकिन छोड़ दिया : चंद्रशेखर वार्ड निवासी धर्मेंद्र यादव ने शिकायत की है कि 21 जनवरी को चंद्रशेखर वार्ड में उनके ढ़ाई साल के बेटे की ट्रैक्टर से कुचलने से मौत हो गई। इसके बाद ड्राइवर ट्रैक्टर छोड़कर भाग गया। इस मामले में पुलिस अपराधी को खोज नहीं पाई। धर्मेंद्र ने बताया कि मैंने कुछ दिनों पहले ड्राइवर को खोजकर पुलिस को सौंपा था। लेकिन पुलिस ने उस पर कोई कार्रवाई नहीं की है। धर्मेंद्र ने संबंधितों पर कार्रवाई करने की मांग की है। इसी के साथ विनयकांत सुहाने से कलेक्टर कोर्ट से नकल नहीं मिलने की शिकायत की है। नौरादेही अभ्यारण में आने वाले बरपानी के ग्रामीणों ने मुआवजा देने की गुहार लगाई है। सिदगुवां निवासी कमलेश दुबे ने सरपंच के खिलाफ दर्ज प्रकरण को लेकर उसे पद मुक्त करने की मांग की है। मकरोनिया निवासी सुंदरलाल यादव ने सार्वजनिक स्थान पर अवैध निर्माण के संबंध में शिकायत दर्ज की है।
इन्होंने ने भी शिकायत : तिली वार्ड निवासी रेखा अहिरवार ने अपने तीनों विकलांग बच्चों के लिए विकलांगता पेंशन दिलाने के लिए आवेदन प्रस्तुत किया। बागची खुरई बलराम ने विकलांग होने पर शासन से आर्थिक मदद मांगी है। कटरा बाजार निवासी कमला पटेल ने ऋण नहीं मिलने को लेकर शिकायत की। खमरिया देवरी निवासी राम अवतार ने बीमारी सहायता योजना में आवेदन करने के बाद भी मदद नहीं मिलने को लेकर शिकायत की है। राहतगढ़ निवासी द्वारका तिवारी ने घर में शौचालय का निर्माण के लिए आवेदन दिया। जनसुनवाई में एसडीएम राकेश मोहन त्रिपाठी, सिटी मजिस्ट्रेट अविनाश रावत और डिप्टी कलेक्टर प्रभा श्रीवास्तव ने आवेदकों की समस्याएं सुनकर उनका निराकरण किया।
सागर. शिकायत लेकर आई महिला अपनी पीड़ा बताते हुए बिलख पड़ी।
शराब पीकर पहुंचा आवेदन, कर्मचारियों ने निकाला बाहर
जनसुनवाई में बेरखेड़ी निवासी संदीप लोधी अपनी प|ी सपना लोधी के साथ शिकायत करने पहुंचा। इस दौरान वह अधिकारियों के सामने अपनी समस्या बताते हुए चिल्लाने लगा। संदीप शराब पीए था। उसे तुरंत ही कर्मचारियों ने कक्ष से बाहर निकाल दिया। संदीप ने बताया कि उसकी प|ी का ऑपरेशन वर्ष 2012 के दौरान फेल हो गया था। जिसकी कई बार शिकायत करने के बाद भी कोई कार्रवाई नहीं की गई। उधर रजाऔ से आए ग्रामीणों ने क्षेत्र में बिक रही अवैध शराब को लेकर शिकायत की। ग्रामीणों ने कहा कि अवैध शराब बेचने वाले की पुलिस से भी मिलीभगत है। जैसे ही शिकायत की जाती है। पुलिस आने के पहले ही उनको सूचना मिल जाती है। ग्रामीणों ने अधिकारियों से कार्रवाई की मांग की है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva